पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के कहर को देखते हुए 15 मई तक संपूर्ण लॉकडाउन लगा दिया गया है। लॉकडाउन 5 से 15 मई तक लगाया गया है। इस दौरान अनावश्यक आवागमन प्रतिबंधित रहेगा, बिना वजह घूमते पकड़े जाने पर कड़ी कार्रवाई। जरूरी सेवाओं को छोड़कर सभी प्रकार के वाहनों का परिचालन बंद रहेगा। विवाह में 50 लोग से अधिक नहीं, डीजे पर प्रतिबंध रहेगा। अंतिम संस्कार-श्राद्ध में 20 लोग से अधिक शामिल नहीं होंगे। इसकी जानकारी देते हुए डीएम डॉ नवल किशोर चौधरी ने बताया कि ṁलॉकडाउन को पालन करने के लिए अधिकारियों के साथ बैठक की गई है। गाइडलाइन को पालन कराने के लिए सभी बीडीओ व सीओ तथा थानाध्यक्ष को टीम बनाकर काम करने का निर्देश दिया गया है।
उन्होंने बताया कि वाणिज्यिक और अन्य निजी प्रतिष्ठान बंद रहेंगे। हालांकि बैंकिंग, बीमा और एटीएम संचालन से संबंधित प्रतिष्ठान, औद्योगिक और विनिर्माण कार्य से संबंधित प्रतिष्ठान, सभी प्रकार के निर्माण कार्य, ई-कॉमर्स से जुड़ी सारी गतिविधियां, कृषि और इससे जुड़े कार्य, प्रिंट और इलेक्ट्रॉनिक मीडिया, टेलीकम्यूनिकेशन, इंटरनेट सेवाएं, ब्रॉडकास्टिंग और केबल सेवाओं से संबंधित गतिविधियों, पेट्रोल पम्प, एल.पी.जी, पेट्रोलियम आदि से संबंधित खुदरा और भण्डारण प्रतिष्ठान, आवश्यक खाद्य सामग्री और फल एवं सब्जी (ठेला पर घूम-घूम कर बिकी सहित), मांस मछली ,दूध,पीडीएस की दुकानें सुबह 7.00 बजे से 11.00 बजे सुबह तक सामान बेच सकेंगे। अन्य सभी प्रतिष्ठान वर्क फ्रॉम होम के आधार पर कार्य कर सकते हैं।
जिले में क्या खुलेगा, क्या रहेगा बंद एक नजर में
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn